Ε.Γ.Σ. Ζαφειράκης Νάουσας

Ο Εκπολιτιστικός Γυμναστικός Σύλλογος Νάουσας "Ζαφειράκης" είναι ελληνικό αθλητικό σωματείο με κέντρο δραστηριοτήτων του την πόλη της Νάουσας στο Νομό Ημαθίας, όπου και βρίσκεται η έδρα του, το Δ.Α.Κ. Νάουσας. Επίσημο έτος ίδρυσής του είναι το 1974 και αγωνίζεται με χρώματα το πορτοκαλί, το μπλε και το λευκό. Διατηρεί τμήματα καλαθοσφαίρισης, πετοσφαίρισης και χειροσφαίρισης για αθλητές και αθλήτριες όλων των ηλικιακών ομάδων. Το όνομά του παραπέμπει στο Ναουσαίο οπλαρχηγό Ζαφειράκη Θεοδοσίου (1772-1822).

 Το ανδρικό τμήμα καλαθοσφαίρισης του Ζαφειράκη Νάουσας ξεκίνησε την αγωνιστική του πορεία από τα γήπεδα της οικείας της Τοπικής Ένωσης. Δεκαετίες των 1980 και 1990 Την αγωνιστική περίοδο 1984-85 διαγωνίστηκε στο Πρωτάθλημα της Β' Εθνικής Κατηγορίας, το οποίο τη χρονιά εκείνη διοργανώθηκε σε 4 ομίλους. Ο Ζαφειράκης συμμετείχε από κοινού με 11 ακόμη συλλόγους στον Α' Όμιλο Βορρά. Όταν ολοκληρώθηκε η αγωνιστική δράση βρέθηκε στην 9η θέση της βαθμολογικής κατάταξης, εντός της ζώνης του υποβιβασμού.Κατά την αγωνιστική περίοδο 1989-90 κατέλαβε την κορυφή του βαθμολογικού πίνακα της Γ' Κατηγορίας της Ε.ΚΑ.Σ.ΚΕ.Μ., πετυχαίνοντας την άνοδο στη Β' Κατηγορία. Το επόμενο σημαντικό του βήμα πραγματοποιήθηκε το 1995-96 οπότε και ως Πρωταθλητής στην Α' Κατηγορία. Δεκαετία του 2000 Την αγωνιστική περίοδο 2001-02, έχοντας σημειώσει 5 νίκες και 21 ήττες, υποβιβάστηκε στη Β' Κατηγορία εφόσον τερμάτισε στη 13η και προτελευταία θέση. Την επόμενη χρονιά, 2002-03, απέτυχε να επιστρέψει στην Α' Κατηγορία παρόλο που συμμετείχε στη σχετική διαδικασία μπαράζ. Την επόμενη περίοδο, 2003-04, μπήκε και πάλι στην καλύτερη τετράδα, χωρίς να επιτύχει την άνοδο. Τελικά, ήταν την περίοδο 2004-05 που αναδείχθηκε εκ νέου Πρωταθλητής της Β' Κατηγορίας.Την αγωνιστική περίοδο 2005-06, έχοντας πλέον ανέλθει στην Α' Κατηγορία της Ε.ΚΑ.Σ.ΚΕ.Μ., ο Ζαφειράκης ολοκλήρωσε τις αγωνιστικές του υποχρεώσεις με 6 νίκες και 16 ήττες, στην 8η θέση σε σύνολο 12 ομάδων. Την επόμενη χρονιά, 2006-07, βρέθηκε μία θέση υψηλότερα με 11 νίκες και 11 ήττες. Και πάλι στην 7η θέση τερμάτισε την περίοδο 2007-08, αυτή τη φορά με 10 νίκες και 12 ήττες.Την αγωνιστική περίοδο 2008-09 τερμάτισε στην 3η θέση του τελικού βαθμολογικού πίνακα της κανονικής περιόδου, ενώ έπεσε στην 5η θέση μέσω της διαδικασίας των μπαράζ ανόδου. Τη χρονιά 2009-10 η απόδοση του συλλόγου παρουσίασε αισθητή κάμψη, με αποτέλεσμα να βρεθεί στη 10η θέση της τελικής βαθμολογίας (σε σύνολο 12 ομάδων) με μόλις 4 νίκες. Δεκαετία του 2010 Μπαίνοντας στη νέα δεκαετία ο Ζαφειράκης συνέχισε να λαμβάνει μέρος στο Πρωτάθλημα της Α' Κατηγορίας της Ε.ΚΑ.Σ.ΚΕ.Μ. Την αγωνιστική περίοδο 2010-11 είχε απολογισμό 9 νίκες και 13 ήττες απέναντι σε 11 αντιπάλους. Στο πέρας των αγωνιστικών του υποχρεώσεων είχε σκαρφαλώσει στην 6η θέση της τελικής κατάταξης. Την επόμενη χρονιά, 2011-12, βρέθηκε δύο θέσεις χαμηλότερα στην τελική κατάταξη, έχοντας τον ίδιο απολογισμό αποτελεσμάτων με την προηγούμενη περίοδο.Την περίοδο 2012-13 η ομάδα ολοκλήρωσε τις αγωνιστικές της υποχρεώσεις στην 3η θέση του βαθμολογικού πίνακα με 14 νίκες και 4 ήττες. Με τον τρόπο αυτό εξασφάλισε συμμετοχή στη διαδικασία των Play-Offs όπου διασταυρώθηκε με την ομάδα που τερμάτισε στη 2η θέση, τον Αιγινιακό. Χρειάστηκαν τρία παιχνίδια (71-65 (ήττα), 78-72 (νίκη), 72-63 (ήττα)) προτού καθοριστεί ότι η ομάδα που θα περνούσε στον τελικό θα ήταν ο Αιγινιακός, αφήνοντας το Ζαφειράκη οριστικά στην 3η θέση.Την επόμενη χρονιά, 2013-14, μετά τη λήξη της κανονικής περιόδου στην κορυφή της βαθμολογίας υπήρχε τριπλή ισοβαθμία ανάμεσα στους συλλόγους: Αριδαία, Εύαθλο-Μακεδόνες Πολυκάστρου και Ζαφειράκη Νάουσας (18 νίκες και 4 ήττες). Βάσει των επόμενων κριτηρίων κατάταξης, ο Ζαφειράκης τοποθετήθηκε στην 3η θέση, περνώντας στα Play-Offs. Εκεί διασταυρώθηκε με τον Εύαθλο γνωρίζοντας δύο διαδοχικές ήττες (81-57, 60-66). Έτσι έμεινε και πάλι εκτός τελικού, οριστικά στην 3η θέση.Την αγωνιστική περίοδο 2014-15 ο Ζαφειράκης τερμάτισε εκ νέου στην 3η θέση, αυτή τη φορά μόνος, με απολογισμό 16 νίκες και 6 ήττες. Αντίπαλος του συλλόγου στα Play-Offs αυτή τη φορά ήταν ο Γ.Α.Σ. Αλεξάνδρειας από τον οποίο ηττήθηκε δύο συνεχόμενες φορές (76-66, 68-77). Σαν αποτέλεσμα η πορεία του σταμάτησε ξανά στα ημιτελικά με την κατάληψη της 3ης θέσης. Κατά την τρέχουσα αγωνιστική περίοδο, 2015-16, ο Ε.Γ.Σ. Ζαφειράκης Νάουσας λαμβάνει μέρος στο Πρωτάθλημα της Α' Κατηγορίας Ανδρών που διοργανώνει η Ένωση Καλαθοσφαιρικών Σωματείων Κεντρικής Μακεδονίας. Έδρα του συλλόγου είναι το Κλειστό Γυμναστήριο του Δ.Α.Κ. Νάουσας, χωρητικότητας 1.000 θεατών. Το γυναικείο τμήμα καλαθοσφαίρισης του Ζαφειράκη Νάουσας διαθέτει στην τροπαιοθήκη του τρία Πρωταθλήματα Γυναικών της κορυφαίας τοπικής του κατηγορίας, και συγκεκριμένα των ετών 1983, 1984 και 1990.Την αγωνιστική περίοδο 2004-05 μετά από κάποια χρόνια αδράνειας ο Ζαφειράκης δήλωσε συμμετοχή στο γυναικείο πρωτάθλημα της Ε.ΚΑ.Σ.ΚΕ.Μ. από κοινού με 5 επιπλέον ομάδες. Στον τελικό βαθμολογικό πίνακα βρέθηκε στην 4η θέση με 4 νίκες και 6 ήττες απολογισμό.Την επόμενη χρονιά, 2005-06, οπότε και για τον τίτλο του Πρωταθλητή ανταγωνίστηκαν 5 γυναικείοι σύλλογοι, ο Ζαφειράκης έκλεισε τη χρονιά στην 3η θέση με 3 νίκες και 5 ήττες.Την επόμενη περίοδο, 2006-07, ο συναγωνισμός ήταν κάπως μεγαλύτερος. Έχοντας συγκεντρώσει 1 νίκη, 10 ήττες και 1 μηδενισμό, ο Ζαφειράκης κατετάγη στην 6η και προτελευταία θέση της τελικής κατάταξης.Έκτοτε, παρόλο που ο σύλλογος εξακολουθεί να διατηρεί τμήματα καλαθοσφαίρισης για αθλήτριες, δεν έχει συμμετάσχει επισήμως στα γυναικεία πρωταθλήματα της Ε.ΚΑ.Σ.ΚΕ.Μ. Ο Ζαφειράκης Νάουσας έχει κατακτήσει δύο Πρωταθλήματα Ανδρών της Τ.Ε. Ε.Ο.Π.Ε. Κεντρικής Μακεδονίας, κατά τα έτη 1980 και 1985.Οι κορυφαίες διακρίσεις του τμήματος έλαβαν χώρα τις περιόδους 1990-91 και 1995-96 οπότε και αγωνίστηκε στην Α1 Εθνική Κατηγορία, έχοντας επίσης αρκετές εμφανίσεις στην Α2 και τη Β' Εθνική. Αξιοσημείωτο είναι επίσης ότι η ομάδα έχει τροφοδοτήσει κατά καιρούς με παίκτες της την Εθνική Ελλάδος Ανδρών.Κατά την αγωνιστική περίοδο 2012-13, μετά από αδράνεια 3 ετών, η ομάδα ανδρών αγωνίστηκε στο Περιφερειακό Πρωτάθλημα της Ε.Ο.ΠΕ. (στον Όμιλο της Ε.Σ.ΠΕ.Μ.) κερδίζοντας την άνοδό του στην Α2 Εθνική.Την αγωνιστική περίοδο 2013-14 ο Ζαφειράκης εντάχθηκε στο δυναμικό του 3ου Ομίλου της Α2 Εθνικής, στον οποίο συμμετείχαν 12 ομάδες στο σύνολο. Στην τελική βαθμολογική κατάταξη η ομάδα της Νάουσας βρέθηκε στην 7η θέση, έχοντας συγκεντρώσει 8 νίκες και 11 ήττες (28-41 σετ).Την αγωνιστική περίοδο 2014-15 η ομάδα δήλωσε συμμετοχή και ξεκίνησε να αγωνίζεται στην ίδια Κατηγορία και Όμιλο. Όταν, ωστόσο, δεν παρουσιάστηκε να αγωνιστεί στον εκτός έδρας αγώνα με την Ελπίδα Αμπελοκήπων για την 18η Αγωνιστική, μηδενίστηκε σύμφωνα με το άρθρο 22, περ. α. του Γενικού Κανονισμού Οργάνωσης και Διεξαγωγής Πρωταθλημάτων της Ε.Ο.ΠΕ. Κατόπιν τούτου και σύμφωνα με το άρθρο 23.2 του Γενικού Κανονισμού η ομάδα αποκλείστηκε από τους υπόλοιπους αγώνες του πρωταθλήµατος και υποβιβάστηκε στην αµέσως κατώτερη κατηγορία. Κατά την τρέχουσα αγωνιστική περίοδο, 2015-16, ο Ε.Γ.Σ. Ζαφειράκης Νάουσας λαμβάνει μέρος στο Πρωτάθλημα της Β' Εθνικής Κατηγορίας που διοργανώνει η Ελληνική Ομοσπονδία Πετοσφαίρισης. Έδρα του συλλόγου είναι το Δ.Α.Κ. Νάουσας, χωρητικότητας 1.000 θεατών. Σε ό,τι αφορά τα τμήματα υποδομής του, ο Ζαφειράκης Νάουσας αποτελεί ένα από τα ισχυρότερα σωματεία της Ε.Σ.ΠΕ.Μ. μετά το 2000. Συγκεκριμένα έχει κατακτήσει τέσσερα Πρωταθλήματα Εφήβων της Ε.Σ.ΠΕ.Μ., κατά τα έτη 2003, 2005, 2006 και 2007. Επίσης έχει στην τροπαιοθήκη του έξι Πρωταθλήματα Παίδων, αυτά των ετών 1997, 2002, 2003, 2004, 2005 και 2006. Τέλος η ομάδα των Παμπαίδων έχει αναδειχθεί Πρωταθλήτρια Ε.Σ.ΠΕ.Μ. δύο φορές, το 2003 και το 2007. Ο Ζαφειράκης Νάουσας έχει κατακτήσει πέντε Πρωταθλήματα Γυναικών της Τ.Ε. Ε.Ο.Π.Ε. Κεντρικής Μακεδονίας, κατά τα έτη 1987, 1995, 1998, 1999 και 2000. Επίσης ένα Πρωτάθλημα της διαδόχου της, Ε.Σ.ΠΕ.Μ., το έτος 2004.Μεγαλύτερη διάκριση του τμήματος αποτελεί η συμμετοχή του στη Β' Εθνική Κατηγορία. Κατά την τρέχουσα αγωνιστική περίοδο, 2013-14, ο Ε.Γ.Σ. Ζαφειράκης Νάουσας λαμβάνει μέρος στο Πρωτάθλημα Γυναικών της Ε.Σ.ΠΕ.Μ. και συγκεκριμένα στο Β' Όμιλο.Έδρα του συλλόγου είναι το Δ.Α.Κ. Νάουσας, χωρητικότητας 1.000 θεατών. Πρόεδρος του συλλόγου είναι η Δέσποινα Ράλλη και έφορος του τμήματος ο Βασίλης Μπρούβαλης. Το τμήμα Νεανίδων του Ζαφειράκη Νάουσας έχει κατακτήσει πέντε τοπικά Πρωταθλήματα, κατά τα έτη 1992, 1997, 1999, 2000 και 2001. Οι Κορασίδες έχουν προσθέσει στην τροπαιοθήκη του συλλόγου επίσης πέντε Πρωταθλήματα, εκείνα των ετών 1988, 1989, 1997, 1999 και 2000. Ο Εκπολιτιστικός Γυμναστικός Σύλλογος Ναούσας "Ζαφειράκης", έχει μεγάλη ιστορία στο ελληνικό χάντμπολ, καθώς αποτελεί ένα από τα ιδρυτικά σωματεία της Ομοσπονδίας Χειροσφαίρισης Ελλάδος. Όταν το 1979, προέκυψε η ανάγκη δημιουργίας της ομοσπονδίας χειροσφαίρισης, καθώς το άθλημα του χάντμπολ εκείνη την περίοδο άρχισε να γίνεται ευρύτερα γνωστό στην Ελλάδα, υπήρχε ήδη στον Ζαφειράκη η πρώτη ανδρική ομάδα χάντμπολ , την οποία είχε δημιουργήσει ένα χρόνο νωρίτερα ο έφορος Δάνης Ξανθόπουλος μαζί με τον προπονητή- αθλητή χάντμπολ Στράτο Βαφέα. Η ανδρική ομάδα χειροσφαίρισης του συλλόγου ανήλθε στην Α1 Εθνική Κατηγορία την αγωνιστική περίοδο 2008-09. Καταλαμβάνοντας την 9η θέση στην τελική κατάταξη, παρέμεινε στην κατηγορία. Την επόμενη χρονιά, 2009-10, ολοκλήρωσε τις αγωνιστικές του υποχρεώσεις στην 7η θέση του βαθμολογικού πίνακα, εξασφαλίζοντας με περισσότερη άνεση την παραμονή του. Δεν στάθηκε εξίσου τυχερός την επόμενη περίοδο, 2010-11, οπότε και, καταλαμβάνοντας την τελευταία θέση της βαθμολογίας, υποβιβάστηκε.Κάνοντας μια νέα αρχή στην Α2 Εθνική, ο Ζαφειράκης κατετάγη 2ος στον Όμιλο Βορρά την περίοδο 2011-12, με 13 νίκες, 3 ισοπαλίες και 2 ήττες. Την επόμενη χρονιά, 2012-13, τερμάτισε στην 3η θέση του ίδιου ομίλου. Τη σεζον 206-17 τερματισε στην 5η θεση του ιδιου ομιλου. Μετά από αρκετά χρόνια παραμονής στην Α2' κατηγορία ανδρών, την αγωνιστική περίοδο 2019-2020 κατέκτησε την πρώτη θέση του πρωταθλήματος και την αγωνιστική χρονιά 2020-21 θα αγωνίζεται στο πρωτάθλημα της Handball Premier. Κατά την τρέχουσα αγωνιστική περίοδο, 2021-22 ο Ε.Γ.Σ. Ζαφειράκης Νάουσας αγωνίζεται στο Πρωτάθλημα της Α1 Εθνικής Κατηγορίας.Έδρα του συλλόγου είναι το Δ.Α.Κ. Νάουσας. Πρόεδρος του συλλόγου ο Κωνσταντίνος Ιωάννου (ο οποίος αντικατέστησε την επι δεκαετία απερχόμενη πρόεδρο κ. Ράλλη Δέσποινα) και έφοροι του τμήματος είναι ο Θεολόγης Κασάπης και ο Νίκος Χαλάτσης. Προπονητής είναι ο πρώην διεθνής αθλητής χαντμπολ και σήμερα έμπειρος τεχνικός κ. Δεληγιάννης Κωνσταντίνος από τη Βέροια. Θεοδωρόπουλος Γεώργιος (Αρχηγός της ομάδας) 2. Κρέξης Ιωάννης 3. Κωσταντινος Τζουβαρας 4. Nebojsa Kanizaj (Σερβία) 5.Διδασκάλου Πετρος 6.Ronan Le Peillet (Γαλλία) 7.Ροτζιος Πετρος 8.Τσάτσας Σοφοκλής 9.Πινακούδης Παναγιώτης 10.Aleksa Radicevic (Μαυροβούνιο) 11.Μπόλας Βασίλειος 12.Πασχάλης Πίτος 13.Μπουμπουλεντρας Αθανασιος 14. Τσαγκεράς Νικόλαος 15.Μαυροδουλακης Σταυρος 16.Καραμπέλκος Αριστείδης 17. Γαλίτης Ιωάννης 18. Τσουκαλάς Θεοδόσιος Όσον αφορά τα αναπτυξιακά τμήματα, ο Ζαφειράκης Νάουσας συγκαταλέγεται στις ομάδες με τις περισσότερες πανελλήνιες διακρίσεις. Συγκεκριμένα διαθέτει στην τροπαιοθήκη του δύο Πρωτάθληματα Ελλάδος Εφήβων (2011,2014), δύο Πρωταθλήματα Ελλάδος Παίδων (2008, 2012), πέντε Πρωταθλήματα Ελλάδος Παμπαίδων (2007, 2008, 2009, 2010, 2011) και τέσσερα Πρωταθλήματα Ελλάδος Μίνι Αγοριών (2003, 2009, 2010, 2012). Έδρα του συλλόγου είναι το Δ.Α.Κ. Νάουσας. Πρόεδρος του συλλόγου είναι η Δέσποινα Ράλλη και έφορος του τμήματος η Ευγενία Ρακιτζή. Όσον αφορά τα αναπτυξιακά τμήματα, ο Ζαφειράκης Νάουσας συγκαταλέγεται στις ομάδες με τις περισσότερες πανελλήνιες διακρίσεις. Στις νεαρές αθλήτριες διαθέτει στην τροπαιοθήκη του ένα Πρωτάθλημα Ελλάδος Νεανίδων (1998), τρία Πρωταθλήματα Ελλάδος Κορασίδων (1996, 1997, 1998) και δύο Πρωταθλήματα Ελλάδος Παγκορασίδων (1994, 1995). Ε.Γ.Σ. Ζαφειράκης Νάουσας, επίσημο ιστολόγιο του τμήματος χειροσφαίρισης.